Sjøkrigsskolen

Sjøkrigsskolen er en krigsskole og høgskole som tilbyr bachelorgrad i militære studier for offiserer i Sjøforsvaret. Skolen ligger på Laksevåg i Bergen. Skolen er en av Forsvarets tre krigsskoler; de andre er Luftkrigsskolen (Luftforsvaret) og Krigsskolen (Hæren), og er organisert under Forsvarets høgskole.

Studentforeningen på Sjøkrigsskolen heter Sjøkadettforeningen av 1898 Valkyrien.

Sjøkrigsskolen gir ut Necesse, skolens tverrfaglige tidsskrift for sjømilitær profesjonskompetanse.

Studier 
Ved Sjøkrigsskolen kan en ta bachelor innen følgende fag:

 Ledelse, sjømakt og navigasjon
 Våpen, elektronikk og data
 Maskinfag 
 Ledelse og militær logistikk.

Historie 
Skolens historie kan føres helt tilbake til 1701 da Søcadet-Academiet i København begynte utdannelsen av sjøoffiserer til den dansk-norske fellesflåten. Det Kongelige Norske Søcadet-Institut ble åpnet på Marinens hovedstasjon Fredriksvern (Stavern) 27. oktober 1817. Senere ble sjøkrigsskolen overført til Horten samtidig som Marinens hovedbase ble etablert der i 1864. Her foregikk undervisningen frem til krigsutbruddet 9. april 1940.

Under annen verdenskrig ble Sjøforsvaret reorganisert og bygget opp i Storbritannia, og det ble høsten 1941 etablert en sjøkrigsskole i London. Senere i perioden foregikk utdanningen i nærheten av Edinburgh. Etter krigen fikk Sjøkrigsskolen midlertidig plassering i Oslo. Denne «midlertidige» ordningen varte i 15 år, før skolen fikk sin nåværende plassering ved Wallemsviken, Laksevåg utenfor Bergen i 1960.

Sjefer 
 2000–2002 Kommandør Atle Torbjørn Karlsvik
 2002–2006 Kommandør Tor Vestlie
 2006–2011 Kommandør Thomas Wedervang
 2011–2012 Kommandør Erik Bøe
 2012–2013 Kommandør Edward Winter-Johansen
 2013–2015 Kommandør Erik Bøe
 2015–2018 Kommandør Jon Ivar Kjellin
 2018– Kommandør Bård Eriksen

Referanser

Eksterne lenker 
 
 

Maritime skoler
Høyskoler i Norge
Avdelinger i Sjøforsvaret
Forsvarets høgskole
Utdanning i Bergen
Forsvaret i Bergen
Laksevåg
Utdanningsinstitusjoner etablert i 1817
1817 i Norge
Artikler i sjøfart-prosjektet